**ПРАВИЛА**

**ЗА ОРГАНИЗИРАНЕ И ПРОВЕЖДАНЕ НА** **КОНКУРС „ПО-ЗДРАВИ ДЕЦА“**

*София, Януари, 2023 г.*

Настоящите правила уреждат организацията и провеждането на конкурса на националната програма „По-здрави деца“ през учебната 2022-2023 г., която се осъществява на територията на Република България и е валидна за всички училища и детски градини.

1. **КРАТКО ОПИСАНИЕ НА ПРОГРАМАТА**

 „Нестле за по-здрави деца“ е образователна програма, която през различни активности насърчава балансираното хранене и активния начин на живот при деца на възраст между 3 и 12 години, организирана от „Нестле България“ АД, ЕИК: 831650349, със седалище и адрес на управление: гр. София 1360, бул. „Европа“ № 128 („Нестле България“). Програмата стартира през 2012 г. и е с национален обхват. Насочена към всички училища и детски градини в страната. През годините е обхванала активно над 70 000 деца и 450 учебни заведения в цялата страна. Вярваме, че заедно можем да изградим едно още по-добро бъдеще за нашите деца.

Програмата обхваща Четири образователни модула, някои от които с по няколко разработени теми.

**Модул 1: Здравословно и балансирано хранене**

**А/„Хапвай питателна и разнообразна храна“ –** Темата и основните послания, които предава на децата са свързани с информация за необходимостта от разнообразно хранене, за това как храната се превръща в енергия и какво представляват всъщност хранителните вещества. Информацията е съобразена с нивото на възприемане на децата и е предадена на достъпен език.

**Б/„Хапвай различни неща“ –** Втората тема спомага децата да се научат как да управляват своите порции, кои са полезните количества и храни. За да е интересно и полезно за тях, те сами създават своя кутия за обяд и в нея рисуват всичко, което биха хапнали, ако имат възможност сами да приготвят храната си.

**В/ „Заедно на масата“ –** Темата цели да покаже на децата колко са важни семейството и приятелите и споделянето на храненията заедно с тях.

**Модул 2: Важността на водата**

**„Избери водата“ –** Модулът разказва за значението на водата както за децата, така и за природата. Децата научават много неща не само за ползите от водата за самите тях, но и за цялата планета.

**Модул 3: Активно движение**

**„Движи се и играй активно“ –** Тук целта е децата да се провокират да играят повече навън. Игрите и активностите в този модул са съобразени изцяло с тяхната възраст и основната им цел е децата да се забавляват и да учат чрез интерактивни игри, за да растат здрави и щастливи.

**Модул 4: Устойчив начин на живот**

Този модул се включва за първи път в програмата и е насочен към това да запознае децата с необходимостта от това да се грижим за опазване на планетата – тема от ключово значение за света, в който всички живеем заедно и за нашето бъдеще.

**„Да запазим нашата планета здрава“ –** Темата има за цел да запознае децата по достъпен начин с принципите на устойчивото развитие. Включва модерна дигитална презентация, обобщаваща най-важната информация по темата по достъпен и интересен за новото поколение начин.

**Образователните материали са предназначени за :**

1. [Деца в детски градини](https://www.nestle.bg/bg/obrazovatelna-programa-nestle/materiali-detska-gradina)
2. [Деца от 1 до 2 клас в училища](https://www.nestle.bg/bg/obrazovatelna-programa-nestle/materiali-1-2-klas)
3. [Деца от 3 до 4 клас в училища](https://www.nestle.bg/bg/obrazovatelna-programa-nestle/materiali-3-4-klas)
4. Всички възрастови групи – [Модул Устойчивост](https://www.nestle.bg/bg/csv/modul-ustoichivost)
5. **Национален конкурс “По-здрави деца”**

В него могат да се включат всички регистрирани училища и детски градини от цялата страна, които желаят да се състезават спрямо критериите за участие на Програмата.

 За да бъде още по-ефективна и да подпомага образователните институции и педагозите в обучението и възпитанието на полезни и здравословни навици у децата, правилата за участие в конкурса част от Програмата „Нестле за по-здрави деца“ са максимално съобразени с натовареността на учебната програма, от една страна, и нарастващия интерес на децата и учениците към иновативни обучителни форми, от друга. Затова конкурсът дава възможност вече да се участва не само като описаните по-горе модули бъдат преподавани в часовете, но и ако същите бъдат поставени като тема на проект за работа на учениците и децата.

Всяка детска градина и училище може да участва в конкурса като представи изработените през годината проекти от техните възпитаници. Проектите трябва да бъдат разработени с участието на децата, да има приложена информация колко деца са участвали, и за да може да е прозрачен критерият за бройка на участващи деца в конкурса да бъдат приложени снимки и/или декларация от директора. Проектите могат да бъдат по всяка от ключовите теми поотделно или по комбинация от теми. Предоставените от Програмата „Нестле за по-здрави деца“ обучителни материали – печатни, дигитални и видео материали, следва да бъдат използвани от децата като информационна база, върху която те да стъпят, за да направят своите проекти. Цялото съдържание е достъпно дигитално на <https://www.nestle.bg/bg/nashiyat-prinos/obrazovatelna-programa-nestle> и лесно за използване от всяко дете. Материалите в Програмата са модерно дигитално представени, не съдържат брандинг с марката „NESTLE®“ и отговорят на профила на съвременните деца, които с всяка изминала година стават все по-дигитално свързани и представянето по този начин на Програмата ще провокира техният интерес още повече. Идеята е децата да бъдат насърчени да създадат проекти, които да бъдат не само полезни, но и интересни.

1. **Насоки за успеха на проектите са:**
* Да бъдат по поне един от четирите основни модула: здравословно и балансирано хранене, активно движение, устойчив начин на живот, или комбинация от теми.
* Да личи автентичният „детският почерк“, дори когато учители и родители са подпомагали проекта.
* Примери за формати на проектите: засаждане на дървета, грижа за засадени дръвчета, видео, презентация, видео-презентация, ръчно подготвен проект – макет, модел, пано, рисунки и др., писмена работа, образователни игри, походи, спортни празници, залесяване и др. Няма ограничение в какъв формат ще бъде разработения проект.
* За плюс ще се счита включване на елемент, насочен към засаждане на дръвчета и грижа за засадени фиданки и дръвчета.
* Въображение и иновативност.
* Творчески подход при представянето.
1. **Критерии за оценка на участниците в конкурса**:

Оценката е комплексна и се състои от няколко основни компонента:

* 1. **Количествена - брой участници.**

Оценката се дава спрямо броя деца, които са се включили в разработването на различни проекти по Програмата „По-здрави деца“, както и съотношението на включилите се деца от общия брой деца в образователната институция.

* 1. **Количествена – брой проекти и модули**

Оценката се дава спрямо броя разработени проекти, обхванатите модули и/или комбинация от модули и теми на програмата „Нестле за по-здрави деца“.

* 1. **Качествена** – автентичният „детският почерк“, дори когато учители и родители са подпомагали проекта, както и въображението и иновативността на разработените и представени проекти.
	2. **Разработен проект** с фокус върху засаждането на дръвчета и/или грижа за засадени фиданки и дръвчета.
1. **ПРАВО НА УЧАСТИЕ В НАЦИОНАЛЕН КОНКУРС “ПО-ЗДРАВИ ДЕЦА”**

Право на участие в Програмата и в Конкурса имат всички детски градини и училища на територията на Република България, които фигурират в Регистъра на институциите в системата на предучилищното и училищното образование на Министерство на образованието и науката, и в които се обучават деца от 3 до 12-годишна възраст, включително. В изпълнението на активностите, дейностите и проектите имат право да участват деца от 3 до 12-годишна възраст, обучаващи се в съответната детска градина и учебно заведение.

1. **УЧАСТИЕ В ПРОГРАМАТА**

През учебната 2022/2023 г. всяко училище и детска градина може да се включи в Програмата и Конкурса като изпълни следните стъпки:

1. **Заявка за участие**
	1. Всяко училище/детска градина може да свали заявка за участие и правила за участие в програмата и конкурса „По-здрави“ деца от [Документи за кандидатстване](https://www.nestle.bg/bg/nashiyat-prinos/obrazovatelna-programa-nestle) (<https://www.nestle.bg/bg/nashiyat-prinos/obrazovatelna-programa-nestle>).
	2. Директорите на училищата/ детските градини трябва да заявят участие, като изпратят попълнена ЗАЯВКА ЗА УЧАСТИЕ по имейл до healthierkids@otdoconsult.com с копие до съответното РУО/ Общинане по-късно от **05.05.2023 г**.
2. **Запознаят децата с учебните материали по Програмата,** които се намират на адрес <https://www.nestle.bg/bg/nashiyat-prinos/obrazovatelna-programa-nestle>.
3. **Създадат проект/и и/или изпълнят дейности по модулите на Програмата в рамките на учебната година**.
4. **Изпратят информация за реализираните дейности и/или проекти на** healthierkids@otdoconsult.com не по-късно от **01.06.2023 г.**

Проектите следва да съдържат:

* 1. Попълнена Техническа карта – в нея се описват проектите и се прилагат снимки.
	2. Попълнена Декларация за авторство – попълва се от директора на детската градина/училището.
	3. Попълнена Декларация от родителите за съгласие децата да вземат участие в Програмата и Конкурса – може да се попълни от директора на училището/детската градина, ако има получено писмено съгласие от родителите, които се съхранява в образователната институция.

*Внимание: Организаторът си запазва правото да удължи сроковете в случай на възникване на непредвидени обстоятелства като се задължава да информира всички участници и да качи на страницата на Програмата в* [***Документи за кандидатстване***](https://www.nestle.bg/bg/nashiyat-prinos/obrazovatelna-programa-nestle) ***(***[***https://www.nestle.bg/bg/nashiyat-prinos/obrazovatelna-programa-nestle***](https://www.nestle.bg/bg/nashiyat-prinos/obrazovatelna-programa-nestle)***)*** *новите срокове.*

**Избор на финалисти**

1. **Организаторът обявява Работна група (жури) с максимален брой от 6-ма членове**, които могат да бъдат:
* 1 представител на Програмата от Нестле България
* 1 представител на МОН
* 1 представител на РУО с най-много участващи в конкурса училища
* 1 представител на общината с най-много участващи в конкурса детски градини
* 1 представител от НСОРБ
* 1 представител, посочен от Организатора
1. **Финално събитие и избор на победител**
	1. Всеки член на журито попълва карта за оценка на всеки от участниците, успешно изпълнил всички стъпки за участие в Конкурса (описани в IV.) С точки от 1 до 10, където едно е най-ниската, а 10 най-високата оценка всеки член на журито оценява участниците по изброените критерии (описани в II. т.2 Критерии за оценка на участниците в конкурса). 5 детски градини и 5 училища събрали най-висок брой точки се класират за финалното събитие.
	2. Във финалното събитие участват 5-те класирани училища и 5-те класирани детски градини, представлявани от своите директори, учители или представител на училищното настоятелство.
	3. По време на финалното събитие се представят реализираните дейности и проекти, идеята за продължаване на Програмата в съответното училище/детска градина, както и за какво ще се използва финансовата награда, ако бъде спечелена като журито оценява всяко представяне с точки от 1 до 10, където едно е най-ниската, а 10 най-високата оценка.
	4. Финалното събитие се провежда в присъствието на предварително обявеното жури.
	5. Конкретната дата и място на провеждане на финалното събитие се определя от Нестле България в качеството му на Организатор на Програма „По-здрави деца“ и от партньорите на Програмата, като се информират всички участници не по-късно от 7 дни преди датата на неговото провеждане. Събитието може да се провежда онлайн.
2. **НАГРАДЕН ФОНД**

Наградите в конкурса се присъждат на най-добре представилите се по време на финалното събитие училища, получили най-висока оценка от журито, и представляват:

За 1во място - Финансиране на стойност **3 000 лв.**;

За 2ро място - Финансиране на стойност **2 000 лв.**;

За 3то място - Финансиране на стойност **1 000 лв**.;

Наградите в конкурса се присъждат на най-добре представилите се по време на финалното събитие детски градини, получили най-висока оценка от журито, и представляват:

За 1во място - Финансиране на стойност **3 000 лв.**;

За 2ро място - Финансиране на стойност **2 000 лв.**;

За 3то място - Финансиране на стойност **1 000 лв**.

**Поощрителни награди** за активните участници във финалното събитие представляват предметни награди, които ще бъдат изненада за самите участници.

**VII. РЪКОВОДСТВО И ОРГАНИЗАЦИЯ**

Ръководството, координацията и контролът при организирането и провеждането на конкурса се осъществява от „Нестле България“ АД и е съгласувано с Министерство на образованието и науката.

Цялостната логистика и организация на финалното събитие се съблюдава и осъществява от Нестле България или от упълномощено от компанията лице (организация).

Дейностите се организират и провеждат от учителите със съдействието на комисиите от училищното настоятелство и детската градина, в съответствие с календара и съобразно учебната програма. Контролът се осъществява от директора на училището/ детската градина.

Финалното събитие се организира и провежда от Нестле България със съдействието на партньорите на програмата.

**VIII. ФИНАНСОВИ УСЛОВИЯ**

Разходите, свързани с организацията и провеждането на вътрешните дейности по Програмата, включително принтирането на материалите, се осигуряват от училището/ детската градина. Разходите за възнаграждения на учители и помощен персонал, както и разходите за участието във финалното събитие, се осигуряват от учебното заведение.

**IX. ЗАКЛЮЧИТЕЛНИ РАЗПОРЕДБИ**

Конкурсът се провежда съгласно настоящите Правила. Контестации по организационно-технически въпроси се подават до Организатора на Програмата, най-късно 7 дни преди финалното събитие на healthierkids@otdoconsult.com.